Document ID: /roh_data/filtered/fineweb-2-filterrobots_roh.jsonl.gz/10297

Sco quai ch’il directur dal bogn Addi van Gent ha ditg envers RTR, saja la stad passada stada sur las spetgas. Il zercladur saja stà uschè bun sco l’onn avant, ed il fanadur hajan ins perfin vendì 100 entradas dapli che l’onn avant. L’avust che saja uschiglio in ferm mais hajan els dentant dumbrà 1'200 entradas pli pauc che l’onn avant. Actualmain visitian plitost paucas persunas il bogn, ins s’accorschia che la tema dal coronavirus saja fitg preschenta, uschia Addi Van Gent. El spera che l’enviern possia il limit da 56 persunas che pon esser il medem mument en il bogn, vegnir augmentà sin circa 150.
RTR actualitad 17:00